Levitikus 26 — Wagtoring AANLYN BIBLIOTEEK
Bly weg van afgodediens (1, 2)
Seëninge vir gehoorsaamheid (3-13)
Straf vir ongehoorsaamheid (14-46)
+Eks 20:4; Le 19:4; Han 17:29; 1Ko 8:4
Of “ontsag vir my heiligdom hê”. Lett. “my heiligdom vrees”.
+De 28:12; Jes 30:23; Ese 34:26; Jl 2:23
+De 28:7; Jos 23:10; Rig 7:15, 16; 15:15, 16; 1Kr 11:20
+Eks 25:8; Ese 37:26; Op 21:3
Of “onder julle wandel”.
+Eks 6:7; 2Ko 6:16
+Eks 24:7; De 31:16; Heb 8:9
+De 28:22, 33; Rig 6:3
+De 28:15, 25; Rig 2:14; 1Sa 4:10
+Rig 5:6; Jes 33:8; Sag 7:14
Lett. “julle broodstok breek”. Moontlik ’n stok waaraan ringvormige brode gehang is vir bewaring.
+De 28:53; 2Kn 6:29; Jer 19:9; Klg 4:10; Ese 5:10
+1Kn 13:2; 2Kn 23:8, 20; Ese 6:5
+2Kn 25:9, 10; 2Kr 36:17; Ne 2:3; Jes 1:7; Jer 4:7
+De 28:37; 29:22-24; Jer 18:16; Klg 2:15; Ese 5:15
+Jer 9:16; Ese 12:14
+Jos 7:12; Rig 2:14; Jer 37:10
+Eks 20:5; Nu 14:18
+1Kn 8:33; Ne 9:2; Ese 6:9; Da 9:5
Of “hulle onbesnede hart nederig word”.
+De 4:31; 2Kn 13:23; Ne 9:31
Lev. 26:1Eks 20:4; Le 19:4; Han 17:29; 1Ko 8:4
Lev. 26:4De 28:12; Jes 30:23; Ese 34:26; Jl 2:23
Lev. 26:8De 28:7; Jos 23:10; Rig 7:15, 16; 15:15, 16; 1Kr 11:20
Lev. 26:11Eks 25:8; Ese 37:26; Op 21:3
Lev. 26:12Eks 6:7; 2Ko 6:16
Lev. 26:152Kn 17:15
Lev. 26:15Eks 24:7; De 31:16; Heb 8:9
Lev. 26:16De 28:22, 33; Rig 6:3
Lev. 26:17De 28:15, 25; Rig 2:14; 1Sa 4:10
Lev. 26:22Ese 5:17
Lev. 26:22Rig 5:6; Jes 33:8; Sag 7:14
Lev. 26:26Ese 5:16
Lev. 26:29De 28:53; 2Kn 6:29; Jer 19:9; Klg 4:10; Ese 5:10
Lev. 26:301Kn 13:2; 2Kn 23:8, 20; Ese 6:5
Lev. 26:312Kn 25:9, 10; 2Kr 36:17; Ne 2:3; Jes 1:7; Jer 4:7
Lev. 26:32De 28:37; 29:22-24; Jer 18:16; Klg 2:15; Ese 5:15
Lev. 26:33Jer 9:16; Ese 12:14
Lev. 26:33Sag 7:14
Lev. 26:37Jos 7:12; Rig 2:14; Jer 37:10
Lev. 26:39Eks 20:5; Nu 14:18
Lev. 26:401Kn 8:33; Ne 9:2; Ese 6:9; Da 9:5
Lev. 26:40Ese 36:31
Lev. 26:44De 4:31; 2Kn 13:23; Ne 9:31
Lev. 26:45Ese 20:9
26 “‘Julle mag nie vir julle waardelose gode maak nie,+ en julle mag nie vir julle ’n beeld+ of ’n heilige pilaar oprig nie, en julle mag nie ’n klipfiguur+ in julle land sit om daarvoor neer te buig nie,+ want ek is Jehovah julle God. 2 Julle moet my sabbatte hou en diep respek vir my heiligdom hê.* Ek is Jehovah.
3 “‘As julle aanhou om my wetsbepalings te volg en my gebooie te gehoorsaam en julle dit uitvoer,+ 4 sal ek vir julle reën op die regte tyd gee,+ en die land sal sy opbrengs lewer,+ en die bome van die veld sal hulle vrugte gee. 5 Julle sal graan dors totdat julle druiwe-oes begin, en julle sal druiwe oes totdat die saaityd begin. En julle sal genoeg brood hê om te eet, en julle sal in veiligheid in julle land woon.+ 6 Ek sal vir julle vrede gee in die land,+ en julle sal gaan lê sonder dat enigiemand julle bang maak,+ en ek sal die gevaarlike wilde diere uit die land laat verdwyn, en geen swaard van oorlog sal deur julle land trek nie. 7 Julle sal beslis julle vyande agternasit, en hulle sal deur die swaard voor julle val. 8 Vyf van julle sal 100 agternasit, en 100 van julle sal 10 000 agternasit, en julle vyande sal deur die swaard voor julle val.+
9 “‘Ek sal goedheid aan julle betoon en julle vrugbaar maak en julle laat vermeerder,+ en ek sal my verbond+ met julle hou. 10 Terwyl julle nog van die vorige jaar se oes eet, sal julle van die oorblyfsels ontslae moet raak om vir die nuwe oes plek te maak. 11 En ek sal my tabernakel tussen julle plaas,+ en ek sal julle nie verwerp nie. 12 Ek sal by julle wees,* en ek sal julle God wees,+ en julle sal my volk wees.+ 13 Ek is Jehovah julle God, wat julle uit Egipte uitgelei het, sodat julle nie meer hulle slawe sou wees nie, en ek het julle juk gebreek en julle regop laat loop.
14 “‘Maar as julle nie na my luister en al hierdie gebooie uitvoer nie,+ 15 en as julle my wetsbepalings verwerp,+ en as julle my regterlike bevele verafsku en gevolglik nie al my gebooie uitvoer nie en julle my verbond verbreek,+ 16 dan sal ek die volgende aan julle doen: Ek sal julle straf deur rampspoed oor julle te bring, deur tering en brandende koors oor julle te bring, deur julle oë te laat ingee en julle te laat wegteer. Julle sal julle saad verniet saai, want julle vyande sal dit opeet.+ 17 Ek sal julle verwerp, en julle sal deur julle vyande verslaan word.+ Julle sal vertrap word deur dié wat julle haat,+ en julle sal vlug sonder dat enigiemand julle agternasit.+
18 “‘As julle ten spyte hiervan nie na my luister nie, sal ek julle sewe keer meer vir julle sondes moet straf. 19 Ek sal julle hardkoppige trots verbreek en julle hemel soos yster+ en julle aarde soos koper maak. 20 Julle sal julle verniet uitput, want julle land sal nie sy opbrengs lewer nie,+ en die bome van die land sal nie vrugte dra nie.
21 “‘Maar as julle my bly teëstaan en weier om na my te luister, sal ek julle sewe keer meer moet slaan, volgens julle sondes. 22 Ek sal die wilde diere van die veld onder julle instuur,+ en hulle sal julle kinders+ en julle diere doodmaak en julle getalle verminder, en julle paaie sal verlate wees.+
23 “‘As julle ten spyte hiervan nie my dissipline aanvaar nie+ en daarop aandring om my teë te staan, 24 sal ek julle ook teëstaan, en ek sal julle sewe keer vir julle sondes slaan. 25 Ek sal ’n swaard van wraak oor julle bring omdat julle die verbond+ verbreek het. As julle na julle stede vlug, sal ek siekte onder julle instuur,+ en julle sal in die hand van ’n vyand gegee word.+ 26 Wanneer ek julle voedselvoorraad afsny,*+ sal tien vrouens julle brood in net een oond kan bak, en hulle sal julle brood dan volgens gewig uitdeel.+ Julle sal eet, maar julle sal nie versadig word nie.+
27 “‘As julle ten spyte hiervan nie na my luister nie en daarop aandring om ’n weg te volg wat in teenstand is teen my, 28 sal ek julle selfs meer teëstaan,+ en ek sal julle sewe keer vir julle sondes moet straf. 29 En julle sal die vlees van julle seuns moet eet, en julle sal die vlees van julle dogters eet.+ 30 Ek sal julle heilige offerhoogtes verwoes+ en julle reukwerkstaanders vernietig en julle lyke op die lyke van julle walglike afgode* ophoop,+ en ek sal julle verwerp omdat julle vir my walglik is.+ 31 Ek sal julle stede aan die swaard oorgee+ en julle heiligdomme verlate plekke maak, en ek sal nie die aangename* geure van julle offerandes ruik nie. 32 Ek sal die land ’n verlate plek maak,+ en julle vyande wat daarin sal woon, sal verbaas daarna staar.+ 33 En ek sal julle onder die nasies verstrooi,+ en ek sal ’n swaard uittrek en julle agternasit.+ Julle land sal ’n verlate plek gemaak word,+ en julle stede sal verwoes word.
34 “‘Gedurende daardie tyd sal die land sy sabbatte afbetaal, al die dae dat dit verlate is, terwyl julle in die land van julle vyande is. Dan sal die land rus,* aangesien dit sy sabbatte moet terugbetaal.+ 35 Al die dae dat dit verlate is, sal dit rus, want dit het nie gerus gedurende julle sabbatte toe julle daarin gewoon het nie.
36 “‘Wat die oorlewendes+ betref, ek sal hulle so bang laat voel in die lande van hulle vyande dat die geluid van ’n blaar in die wind hulle sal laat vlug, en hulle sal vlug soos iemand wat van die swaard weghardloop, en hulle sal val sonder dat enigiemand hulle agternasit.+ 37 Hulle sal oor mekaar struikel soos dié wat van ’n swaard weghardloop, al sit niemand hulle agterna nie. Julle sal nie weerstand kan bied teen julle vyande nie.+ 38 Julle sal onder die nasies vergaan,+ en die land van julle vyande sal julle verslind. 39 Dié van julle wat oorbly, sal as gevolg van julle oortreding in die lande van julle vyande+ gelos word om daar te verrot. Ja, hulle sal verrot as gevolg van die oortredings van hulle vaders.+ 40 Dan sal hulle hulle eie oortreding bely+ sowel as die oortreding en ontrouheid van hulle vaders en erken dat hulle ontrou gehandel het toe hulle ’n weg gevolg het wat in teenstand is teen my.+ 41 Toe het ek hulle ook teëgestaan+ deur hulle in die land van hulle vyande te bring.+
“‘Dalk sal hulle ophou om hardkoppig te wees en nederig word,*+ en dan sal hulle hulle oortreding afbetaal. 42 En ek sal dink aan my verbond met Jakob+ en aan my verbond met Isak,+ en ek sal dink aan my verbond met Abraham,+ en ek sal dink aan die land. 43 Gedurende die tyd dat hulle nie in die land was nie, het dit sy sabbatte afbetaal+ en sonder hulle verlate gelê, en hulle het vir hulle oortreding betaal omdat hulle my regterlike bevele verwerp het en omdat hulle my wetsbepalings verafsku het.+ 44 Maar terwyl hulle in die land van hulle vyande is, sal ek hulle ten spyte van dit alles nie heeltemal verwerp+ of hulle in so ’n mate verstoot dat ek hulle vernietig nie, aangesien dit my verbond met hulle sal verbreek,+ want ek is Jehovah hulle God. 45 Ter wille van hulle sal ek dink aan die verbond wat ek gemaak het met hulle voorouers,+ wat ek voor die oë van die nasies+ uit Egipte uitgelei het om te bewys dat ek hulle God is. Ek is Jehovah.’”
46 Dit is die wetsvoorskrifte, die regterlike bevele en die wette wat Jehovah op die berg Siʹnai deur middel van Moses+ aan die Israeliete gegee het.